три сини светлини през нощта.
 Превозвач (carrier или transport operator) означава лицето, което отговаря за транспорта на стоки, пряко или чрез трети лица.
 Товар означава стоки, продукти, търговски стоки и изделия, превозвани на кораб. Следователно един кораб превозва товар, състоящ се от една или повече пратки (с необходимото оборудване), всяка от които включва една или повече стокови позиции.
 Код означава символен низ, използван като съкращение за: а) записване или разпознаване на информация б) представяне или разпознаване на информация посредством конкретна символна форма, която може да бъде разпозната от компютър.
 Референция за общ достъп означава общ ключ за отнасяне на всички последващи прехвърляния на данни към един и същ случай или досие (елемент от данни 0068 в TDED). Референцията за общ достъп се разглежда като общ знаменател (3), свързващ чрез уникален номер документи, електронни съобщения и други видове обмен на информация, които имат една и съща цел и характеристики.
 Пратка означава отделен определим брой стоки, превозвани от един изпращач (пристанище на товарене) до един получател (пристанище на разтоварване), които са посочени и конкретизирани в един транспортен документ. В този контекст контейнерът като вид оборудване се разглежда като отделна определима опаковъчна единица, за която се правят отделни резервации, и като такава се счита за една пратка.
 Товарополучател означава страната, посочена в транспортния документ, която трябва да получи стоките, товара или контейнерите.
 Товароизпращач означава търговецът, с когото, от името на когото или в чиято полза е сключен договор за превоз на стоки с превозвач или друг участник, от когото, от името на когото или в чиято полза стоките са фактически доставени на товарополучателя във връзка с договора за превоз. (Синоними: товародател, изпращач).
 Контейнер означава единица оборудване за транспортни цели със следните характеристики:
 1.
 с постоянен характер, следователно достатъчно устойчив за многократна употреба;
 2.
 специално проектиран да улеснява превоза на стоки с един или повече видове транспорт и транспортни средства;
 3.
 снабден с устройства, даващи възможност за лесно обработване, особено от един вид транспорт на друг;
 4.
 проектиран така, че да позволява лесно напълване и изпразване.
 Понятието „контейнер“ не включва нито превозни средства, нито конвенционални опаковки.
 Опасни товари означава следните категории товари, упоменати в съответните международни инструменти, както е посочено в Директива 2002/59/ЕО на Европейския парламент и на Съвета (4):
 —
 товарите, класифицирани в кодекса UNDG,
 —
 товарите, класифицирани в кодекса ADN,
 —
 товарите, класифицирани в кодекса IMDG,
 —
 опасните течни вещества, изброени в кодекса IBC,
 —
 втечнените газове, изброени в кодекса IGС,
 —
 твърдите товари, предвидени в допълнение Б на кодекса BC.
 Елемент от данни означава единица данни, която в определен контекст се счита за неделима и за която са упоменати идентификатор, описание и представяне на стойностите.
 Дедуейт (DWT) означава максималната водоизместимост на кораба след приспадане на теглото на кораба.
 Тон водоизместимост означава единица за измерване на водоизместимостта на даден кораб, равна на 35 ft3; това е приблизително равно на обема на един дълъг тон (1 016,06 kg) морска вода.
 Номер EDI означава електронния адрес на изпращача или получателя на съобщението (напр. изпращача и получателя на товара). Това може да бъде адрес на